Dagur B. Eggertsson, borgarstjóri, gefur ekki kost á sér til formennsku í Samfylkingunni. Nýr flokksformaður verður kjörinn í október.
Ég er að hefja nýtt kjörtímabil í borgarstjórn og ærin verkefni þar. Ég er ekki inni á þingi. Það getur verið langt í næstu alþingiskosningar. Þannig ég held að það hefði verið frekar langsótt að sækja fram með samfylkinguna utan þings.
Segir Dagur B. Eggertsson. Hann telur að það skipti mestu máli að Samfylkingin nái fyrri styrk svo hægt verði að mynda ríkisstjórn yfir miðjuna frá vinstri. Hann útilokar ekki að snúa sér að landsmálunum þegar hann víkur úr embætti.
Ég hef auðvitað helgað borginni mína krafta og brenn og lifi fyrir Reykjavík. En annað verður bara að koma í ljós.
Landsfundur Samfylkingarinnar verður í október, þar sem nýr formaður verður kosinn. Logi Einarsson, núverandi formaður, hefur tillkynnt að hann gefi ekki kost á sér til áframhaldandi formennsku.
Kristrún Frostadóttir, þingmaður flokksins, hefur verið sterklega orðuð við formannsembættið. Hún hefur ekki enn greint frá ákvörðun sinni, en hefur boðað til fundar 'a morgun með stuðningsfólki sínu. Talið er að hún tilkynni framboð sitt til formennsku þar. Ekki er útilokað að fleiri innan þingflokksins gefi kost á sér.

Kristrún Frostadóttir og fleiri þingmenn Samfylkingarinnar íhuga að bjóða sig fram til formanns flokksins. Kristrún fundar með stuðningsfólki sínu á morgun. Dagur B. Eggertsson borgarstjóri gefur ekki kost á sér. 